رواية فصول شتاء -4هند : ايش بتسوي ترى مالهم مال حركاتك
أنس : سألت سؤالي جاوبي عليه
هند خافت لا يجيب الجواب بطريقة تضر روابي : أي عندها
أنس قام : ثانكيو
ღ..ღ
غصون عزمت البنات و عزمت معهم هند و غلا و طبعا بتجي معها روابي
غصون : وين البروش الأزرق إلي عليه f خلصيني ود أبغاه
ود : إذا عطيتيني الجل عشان أجعد شعري عطيتك إياه
غصون عصبت : خير تقلدين أنا مجعدة شعري
ود : بس أنا طنت في رأسي أو عطيني ذاك الشوز الأزرق عشان ما أجعد شعري
غصون : أخذيه بس هاتي البروش
وتين من بعيد : غصون وين الحزام حق الجينز حقك
غصون : خير ايش تبغي فيه أنا بألبسة
وتين : يوه طيب عطيني الحزام الأبيض
غصون : شفيه في الكبت
وتين : أوك
ღ..ღ
غادة : يله أريم سارة السواق عند الباب
أريم تسحب العباية : يله
بعد ما ركبوا السيارة أريم : يونس وقف عند كرسبي كريم
يونس : أوك عمتي
أريم : عمت عيونك و تخفست
سارة : كل هذي دعاوي تكفي وحده
أريم : يرحم والديك اسكتي
وصلوا لكرسبي كريم نزلوا وناموا في المحل كل وحده تختار دونات و بعدين ما تعجبهم و يغيرون
و بعد ما خلصوا راحوا لبيت خالتهم
ღ..ღ
غصون تهدد : معاذ حمود إذا شفت ظفر واحد منكم بنومه اليوم في السطح فاهمين
أحمد & معاذ : فاهمين
غصون : على الغرفة و لا تطلعون أبد
طن طن « جرس الباب
ود ترد من السماعة : مين
وتين : افتحي على طول يا الخبلة
ود : طيب
ღ..ღ
على الساعة 8 اجتمعوا البنات في بيت أبو تركي
وتين و غصون و ود « أهل البيت
أريم و غادة و سارة و العنود و ديما « بنات أخوالهم
مشاعل « خالتهم
حصة و فطوم « عماتهم
رنا و ألاء و جوري « بنات عمانهم
غلا و روابي و هند « صديقاتهم
البنات يعرفوا بعض يجتمعون مع بعض في فترات متباعدة
بعد السلام و السؤال
رنا : متى تبدأ المباراة
حصة : 8 و نص
فطوم : نصبر ايش ورانا و بعدين خذوا راحتكم البيت بيتكم
وتين و غصون ناظروها : أذكر أنه المفروض حنا نقول
فطوم : انتظرتكم تقولون ما قلتوا قلت بأقول هذا بيت أخوي
ود جاية بالعصير : بسرعة أخذوا لأكب عليكم
هند تتأفف باستهبال : أوف من أولتها أجل بأدق على أخوي يجي
ود : أبركها من ساعة على الأقل ألقى لي مكان بأقعد واقفة طول الوقت
البنات : هههههههه
غلا : افهميها هنود
هند : مالت عليكم
ღ..ღ
جنان حاولوا معها البنات تحضر بس كانت تعبانه و ما قدرت
جنان : لمى أسم أخوي جهاد يقول أبوي أنه توأمي
لمى خايفة على أختها صايرة بس تردد جهاد توأمي : جنان اصحي تكفين
جنان : ما تدرين جهاد توأمي أنا .. أنا تعبانه يمكن يكون تعبان لا بسم الله عليه
عند أبو جهاد
أم جهاد : متأكد من إلي بتسويه
أبو جهاد : إن شاء الله يشبه لجنان ما شفتيه أنتي و الله يشبه لها مع أن اسمه تركي إلا أن قلبي يقول هو ما غيره جهاد
أم جهاد : الله يوفقك
طلع أبو جهاد و أم جهاد تدعي له و تدعي ربي يجمعهم بجهاد و يشفي جنان من إلي أصابها
ღ..ღ
في وسط المباراة
جوري و فطوم بصراخ : قووووول
رنا معصبة عشان النصر 2 و الهلال 1 : اسكتوا وجع
فطوم قامت تنطط من الفرح وترفع شال النصر : ونااااااااسة .. وناااااسة
رنا احترقت : اجلسي خلاص درينا
بعد نص ساعة من الإزعاج نقزوا البنات عدا فطوم و جوري وحصة : قوووول
و يرقصون من الفرح بالشالات و الشعور انتفشت من الوناسة
غصون : و أخيراً
رنا : حرقوا أعصابنا بس ما زلنا ننتظر الفوز ألحين تعادل
ديما : خلونا نكمل
ألاء : متوقعه أنه تعادل
العنود : لا عاد نبي الفوز
ود : الفوز يارب من نصيبنا
الهلاليات : يارب
و انتهت المباراة بتعادل بس ما خلا من الوناسة
ود ركض رفعت على التلفزيون و بدو يرقصون كلهم
ღ..ღ
نرجع عند أبو جهاد
الريسبشن : أي تركي هو دائما يراجع هنا ساكن في دار .......... لرعاية الأيتام
أبو جهاد تهلل وجهه بالفرح : جزاك الله خير أخوي .. ما قصرت
الريسبشن : وياك أخوي .. حاضرين
طلع أبو جهاد شاف الشوارع مليانة عكس يوم يجي الكل طالع من الملعب
ركب السيارة و هو عازم اليوم يعرف عن هذا إذا هو ولده أو لا
كانوا الأولاد طالعين يتابعون المباراة في الملعب
موظف ماجد : السلام عليكم هلا عمي
أبو جهاد : وعليكم السلام هلا بك من معي
الموظف ماجد : ماجد الله يبقيك
أبو جهاد : تشرفنا يا وليدي ماجد تقدر تخدمني أبغى أعرف عن واحد من الأولاد إلي موجودين هنا
الموظف ماجد : طبعاً أقدر أساعدك تفضل معي
ღ..ღ
شوي سمع الكل صوت نغمة مسج سكتوا « اشتغل عرق اللقافة
كان من جوال جوري
جوري مبتسمه : غصون تعالي
غصون : شسالفة
نطت أريم معها و قرؤوا المسج
ابتسمت أريم في وجهها و قالت بهمس : حركات
غصون و وجهها أحمر بهمس مثله : لا تفضحيني
أريم ماسكة ضحكتها
أوف كورس الكل شاف ايش صار
نطت وتين : غصون أشوف ايش إلي قلب وجهك
غصون طارت على فوق و ما ردت
أريم و جوري : هههههه
البنات مستغربات من ايش ذي تضحك
[ القدر المحتوم ] ~
عند غصون تتوعد في داخلها في فيصل هذا وقتك و أنا عند البنات ترسل لجوري عشان أقرأها
رجعت تتذكر المسج
غصوني ما قلتي لي أنك تحبيني كل ذا الحب
لو أدري أنك بتلبسين بروش فيه حرفي f
كان جيت أشوفك لا بسته
و ترى أرسلت اليوم مع عمي هدية يارب تعجبك
أبغي رأيك فيها
ღ..ღ
البنات يحاولون في أريم تعلمهم وهي رافضة تقول اسألوا غصون
غصون دخلت : يعني لازم تعرفون
لفت جوري عليها غمزت لها احمر وجهها مره ثانية : ترى فيه ناس غير أريم أنا أعرف بس مو معلمه عذبتوا أريم ^_*
رنا تستهبل : و أخيراً بيعرسون بنات عمي نفتك منهم
وتين فتحت فمهما : خير من لاعب عليك
رنا كانت عارفة من جوري : جوري أنا صارت عندي مرة أخو وحده و أنتي كم عندك ..؟!
جوري: ما فيه ولا وحده لأنو إحنا خطبنا لفصول وحده من مدة وظني ما توافق
رنا : رحمتك .. إلا قولي لي ايش صار على سالفة سفر فيصل
حصة : أي ليه يسافر ؟
جوري : ما دريتوا مو مسافر
وتين : جد ! طيب ايش غير رأيه ..؟!
جوري تناظر غصون بنص عينها : مدري عنه فجئه غير رأيه يقول قلبي يقول لا تسافر مو مستفيد إذا سافرت » على فكرة جوري مو هي إلي شهدت على الموقف إلي بين غصون و فيصل راح نعرف مع الأحداث من إلي شهد
غصون قرصت جوري قرصه
جوري نقزت : آآآآآآآآآآآه
ود بخوف : ايش فيك
جوري : شكل كراسيكم فيها بلى و الله أعلم
و كملوا سوالف طبعاً تركت جوري سالفة فيصل خافت على روحها من غصون
ღ..ღ
ماجد : أي يا أخوي موجود ألحين إذا تبغي نناديه لك ناديناه
أبو جهاد : يا ليت
" أبو جهاد حكى لماجد السالفة و وعده ماجد يساعده و يسوون dna "
شوي و دخل تركي : السلام عليكم
أبو جهاد و ماجد : وعليكم السلام
ماجد : تفضل يا ولدي
تركي : تسلم يا عمي .. ( شاف أبو جهاد إلي تبرع له بالدم باسه على رأسه ) هلا بك يا عمي
أبو جهاد : هلا فيك وليدي بشر ايش أخبارك
تركي ابتسامة : بخير وصحة أنت بشر عنك
أبو جهاد : الحمد لله أنا بخير من شفتك
ماجد يناظرهم مبتسم : تركي أنا ناديتك أبغى أكلمك بموضوع و أبغي مساعدتك
تركي : أمر
ماجد حكى له أنه بيأخذون منه دم عشان تحاليل مهمة و أنه ناداه و عنده أبو جهاد لأن أبو جهاد خايف من الدم إلي تبرع فيه لك
أبو جهاد : عندك مانع يا وليدي
تركي : لا والله ما عندي مانع لو تبغوا ألحين ما عندي إشكال
ღ..ღ
قال أبو سامي لغصون على هدية فيصل و هي انه خطبها
غصون : يبه أنا رأيي من رأيك
أبو سامي : الله يقدم إلي فيه خير أجل
طلعت غصون من عند أبوها و على الغرفة حمدت ربها أن وتين نايمة و نامت هي بعد
ღ..ღ
يوم الخميس
خالد : النوري أبوي رافض أي تدخل حتى أخواني حاول و الله آسفين كل الأسف
نورة : خلّود عادي خلاص رضيت ما عندي مشكلة و الله يوفق
خالد : آمين
نورة : طيب ترى ما أبي حفلة ملكة و حركات بس عقد و قضينا
خالد : ودي أعارض نبي نفرح فيك بس دام هذي رغبتك محد راح يعارض
نورة : أكيد محد راح يعارض
خالد : أجل خلاص طيب أنتي عارفة أن اليوم الملكة صح
نورة : أي عارفة قلت ما أبي شيء بوقع على موتي وبس
خالد : أي موت حرام عليك أن شاء الله صدقيني بيجي يوم و تقولين يا حبي لأبوي يوم زوجني غصب و أنتي مسوية إزعاج و أن الرجال شايب و ترى كل مال عمره 32 أكبر منك بثمان سنين و أكبر مني بسنتين أجل عديتيني من الشياب
نورة ضحكة : لا مو منهم توك باقي عليك سنتين
خالد : هههه سنتين وتعديني منهم أجل ها
ღ..ღ
المغرب اجتمعت العائلة كلها بحكم أنه اليوم
شبكة نورة
جاء القدر المحتوم « على قولة نورة
ملك عليها و هي قايلة ما أبي أشوف شيفته
بس عاد أبوها حكم بشيء مو على كيفها قال لها لك فرصة ربع ساعة و إلا أبخليه يدخل و أنتي كذا نورة باردة قالت الله يحييه أجل و أنا كذا ألحين ليه بعد ربع ساعة و الجد ما قصر يستناها تقول ألحين وناداه و هي ببلوزه ذهبيه جبنيز و تنورة بنيه شانيل وعليها حزام ذهبي و جزمه بني و ذهبي ماركة شانيل و مجعدة شعرها و حاطه ورده ذهبية صار شكلها آخر شياكه « أوف كورس عشان جمعت العائلة اليوم ما فكرت في القدر المحتوم
دخل القدر المحتوم " ماجد " « أظن الاسم جاء سابقاً أو أنا غلطانة الموظف ماجد نفسه
ماجد : السلام عليكم
نورة وقفت : وعليكم السلام
خالد يستهبل لأنه يمون على ماجد: اسمع مجود أختي أغلى من عيوني احفظها و إلا ترى يا ويلك
ماجد وصل عند نورة وباس رأسها : من أولتها تهديد
خالد : لأنك ما تدري من أخذت
ماجد يستهبل : لا تكون أم أروى و أنا مدري خل لك أم أروى و خل النوري
خالد : لا تدف .. أبطلع أحسن لي
ماجد : بالسلامة
جلس جنبها و مسك يدها : مبروك
نورة بهمس : الله يبارك فيك
ماجد : شخبارك ..؟!
نورة مستحية و ما حست على نفسها و قالت : كوسة و أنت
ماجد ماسك ضحكته : أنت كوسة فأنا جزر
نورة حست على غلطتها ضحكت على الخفيف على استهباله
ماجد : أحس خالد مخرب سمعتي عندك قد قالك أني أكل
نورة مسكت ضحكتها ايش عنده ذا قالت أجاريه : لا قال تشرب
ماجد : هههههههه و أخيراً حكيتي بس أنا عارف أن خالد قايل لك أني أشين رجل بالدنيا
نورة سكتت
ماجد : يعني قايل لك
نورة رفعة رأسها و فتحت فمها من الصدمة هذا شايب هذا في عز شبابه و هي مسويه ازعاج أنه شايب سكتت
ماجد ضغط على يدها : مشاء الله عليك قمر
نورة بخجل : تسلم
و قعدوا يسأل وهي تجاوب حست أنها مستانسة ما توقعت أنه مرِح لهدرجة و لا حبوب
ღ..ღ
انتهى ~
توقعاتكم يالغوآلي ~
ايش راح يصير على التحاليل ؟
و هل توقع أبو جهاد في محله أو لا ؟
و كيف يواجهون تركي ؟
[ صدمه ] ..!
ღ..ღ
يوم السبت
العشاء طلع أبو جهاد لماجد و تركي في مستشفى .......... عشان يشوفوا نتائج dna
إلي عملوها يوم الخميس
أبو جهاد : طلعت النتائج
تركي ما كان يعرف يحسبها نتيجة شيء ثاني يعني التحليل عشان المرض إلي يتكلمون عنه
ماجد يطالع في الأوراق راحم أبو جهاد كثير وده لو كانت النتيجة ايجابية بس مع الأسف : طلعت
أبو جهاد متلهف : بشر
ماجد يناظر في الأوراق : و الله يا أبو جهاد مدري ايش أقولك النتيجة سلبية
أبو جهاد اسودت الدنيا في وجهه و انطفئ الأمل إلي كان موجود
دخل تركي من برى شاف وجهيهم استغرب شك أن النتيجة سلبية و أن فيه مرض خاف كثير
تركي بقلق : خير يا عم وش صار
أبو جهاد يترد : و الله يا تركي وش أقولك ........
ღ..ღ
ميشو : حمودي تعال يله كل أم
حمودي يضحك : ماما ماما .. لا لا
ميشو : يله عشان تنام بدري و تصحى بدري و رغوده بتجي بكره
حمودي ينطط : يلا ماما أم أم .. تجي رغوده.. هيه
ღ..ღ
محضوضة : مبروكة اليوم في شغل كتير أنا في تأبأن واجد تألي سوي بيد حق فتوم " مبروكة اليوم الشغل كثير و أنا تعبانه كثير تعال سوي بيض حق فطوم "
مبروكة : لا أنا في سوي عشا هسام " حسام "
محضوضة : ايش دكل انتي هذا هوسه سوي حق هوا " ايش دخلك انتي حصة تسوي له "
ღ..ღ
ماجد : تركي لا تخاف ما فيك ألا العافيه
أبو جهاد بنبرة حزينة : تركي تعال معي شوي
تركي تروع : وش صاير عمي وش صاير
طلع أبو جهاد بدون و لا كلمة و أخذ معه تركي وركبوا سيارة أبو جهاد اللونكن
و جلسوا يدورون فيها و يفترون بالسيارة و أبو جهاد ساكت ما تكلم و لا كلمة و لا فتح أي موضوع
تركي : خوفتني يا عمي وش السالفة
أبو جهاد بحزن : بأقولك قصتي و أرجوك تفهمني و تعذرني لأنه ما فيه مرض و لا حاجه
تركي : أسمعك يا عم
ღ..ღ
في بيت الجد أبو محمد
عايشة : وينهم البنيات معد نزلوا من فوق
لولوة : و الله صايرات يدلعون علينا
دخل خالد : اسمع عجايزنا يتكلمون في البنات و أنا ما جابوا طاريي
حسام من وراه :أي و الله و أنت صادق بس وين أبوي ألي يدلع الشباب وساحب على البنات
لولوة : أشوفكم غايرين من البنيات
حسام : يحق لنا نغار ما تتكلمون ألا فيهم
ღ..ღ
أبو جهاد حكي لتركي السالفة و أنه ولده ضاع يومه صغير و أنه حس أنه ولده فقرر يسوي التحليل بس طلعت النتيجة سلبية
تركي انصدم : ايش
أبو جهاد سكت
تركي : يوم شافه ساكت قال بعصبية : نزلني هنا » ما ألومه مصدوم
أبو جهاد يهديه » وش عقبه : استهدي بالله
تركي انهار : نزلني ، نزلني
أبو جهاد وقف عند أقرب محطة على أنه تركي بيهدى إذا وقف
تركي و لا سأل أحد نزل و قعد على الرصيف يتذكر 12 سنة قضاها من غير أم و لا أب و كان عنده أمل يلقاهم بس تحطم بعد ما عرف بسالفة أبو جهاد
تركي صدع رأسه من شدة التفكير و زاد الألم و فجأة وقف وراح يركض للمجهووووووووووووول
» لا نعرف ما سيحدث لتركي هل سيجد أبويه أو لا
ღ..ღ
يوم الأحد
جنان حضرت للمدرسة بعد ما أقنعها أبوها تروح
أريم بصراخ : جت جنان
الشلة كلهم قاموا : جد
جنان بهدوء : سلام
الشلة : سلملم
غصون بحماس : شحالك جنو ..؟!
جنان تحاول أنها ترجع زي أول : منيحة بشوفة فيسك
أريم : و أنا
جنان : أنتي الأولى عاد
و ما اهتموا يسألون جنان عن سبب الغياب الطويل عشان ما ترجع زي أول لأنها
اليوم مفرفشة على الآخر و تستهبل
ღ..ღ
الامتحانات قربت و الكل يجتهد
يبغوا يجيبوا نسبة ترفع الرأس *،^
ღ..ღ
نورة كانت هي الوحيدة إلي ما عندها امتحانات و رافضه تطلع مع ماجد بالآخر طلعت معه
و تقضي وياه للزواج ..
نورة : مجود انكسرت رجولي من الدوران
ماجد : طيب أجل خلينا نجلس
نورة : يله
و طلبوا لهم
ماجد : النوري ايش كنتي تتوقعيني أول ما خطبتك
نورة غصت بالدونات : كح كح
ماجد رفع حاجبه : أكيد كنتي تعتقدين أني و سكت
نورة نزلت رأسها : لا ما كنت معتقده حاجه بس كنت كارهه الزواج الناس خربوه من كثر مشاكلهم
ღ..ღ
مرت أيام الاختبارات بسلام الكل نجح و البنات ينتظروا النتائج تطلع عشان يسووا حفل تخرج
اليوم تطلع النتائج كانوا غصون و أريم وجوري مجتمعات عند غصون بيجيب لهم النتائج سامي
سامي يتنحت : يا ولد بأدش
تحجبوا البنات
غصون : دش
سامي دخل : مبروووووووووك على أكبر مهابيل مشاء الله نتائج ترفع الرأس
غصون : قول بسرعة
سامي : أريم 99% مبروك يا بنت خالتي درجة ترفع الرأس
أريم نست نفسها : واااااااااو وناسة الله يبارك فيك
سامي يكمل : جوري 96% مبروك يا بنت عمي درجة ترفع الرأس بعد
جوري : الله يبارك فيك
سامي يكمل : أما أنتي يا أختي الحبيبة ما توقعتها منك
غصون بتصيح : كم
سامي قام وقال بصراخ : 98% مبرووووووووك
غصون نزلت دموعها من الفرح : الله يبارك فيك و راحت تضمه من الفرحة
و كل وحده راحت تبشر أهلها
ღ..ღ
أنس واقف عند بيت روابي
طلعت روابي و غلا بيمرون على هند سمع أخته تقول لغلا مروني بيطلعون لصحارى مول يجهزون لحفلة التخرج
روابي حاقدة عليه : غلا مو هذا صاحب البلوتوث
غلا : أي هو مالت عليه ايش يبغي
ورابي : أقول خلينا ننسى و يله نمر على هند
غلا : يله راجو روح بيت صديقتي هند
راجو : أوك ماما
غلا : على آخر عمري أصير أمه
روابي : يختي هذا من الاحترام ايش عرفك
غلا مقفلة معها : يقطع أبو الاحترام ذا
وصلوا لعند بيت هند
غلا تتصل عليها : يله هنود نستناك برى
هند : أوك
طلعت لهم و ركبت وسلمت عليهم والتفتت لشباك انصدمت يوم شافت سيارة أنس سكتت قالت صدفة
هند تبغي يبعدون عن سيارة أنس : خلونا نوقف على باسكن روبنز نأكل على بال نوصل
غلا : ما عندي مانع راجو وقف عند باسكن روبنز
راجو : أوك ماما
نزلت هند لباسكن روبنز ودقت على أنس
هند بدون سلام : أنت بتبعد عنا و إلا أتصل بأبوي ترى مو أهل تفاهتك
أنس : سوي إلي يعجبك و إلي في بالي بأسويه
هند قفلت في وجهه متنرفزة و رجعت و معها الآيس كريم
عند أنس مروق ولا له خلق أخته
كمل ورآهم لصحارى مول وصلوا ودخلوا وهو برضو دخل وجلس يمشي ورآهم و هند تبرأت منه
غلا : ذا من طلعنا من البيت و هو يلاحقنا
هند : أي واحد
روابي : إلي لابس تيشيرت بيج
هند ناظرته و من جوا تحترق : أوك أنا أبتصرف
راحت على أقرب سكرتي وقالت له أن هذا يلاحقنا من الصبح
السكرتي شكرها و راح لأنس
أنس في داخله يتوعد في هند
وهند استأذنت من البنات و أبعدت و دقت على أبوها وقالت له كل السالفة لأن غلا خبرتها أنه مسنتر عند بيتهم و أبوها قال بس خليه يجي البيت و أنا أوريك فيه
رجعت هند للبنات روابي ارتاحت نفسي أخيراً أفتكت منه
كل وحده شرت لها فستان آخر شياكة وحاولوا يخلصون حاجياتهم كلها
ღ..ღ
جنان : يبه جهزوا المزرعة
أبو جهاد : لا تخافين مجهزه و ترى باقي أسبوع على الحفلة
جنان : بس ولو لازم تكون جاهزه
أبو جهاد : لا تخافين جاهزة
أبو جهاد مدلع بنته جنان خايف يفقدها زي ما فقد جهاد فوعدها يحط حفل تخرجها و صديقاتها في مزرعتهم في الخرج
ღ..ღ
في بيت أبو عاصم
باسل : ألاء تعالي ألعبي معي ملل
ألاء : طيب إذا فزت تشتري لي على حسابك من البقالة
باسل تحمس : و إذا فزت بأشتري من البقالة على حسابك أنتِ
ألاء : طيب يله اسبقني أبلبس و أجي
يتبع ,,,,,
👇👇👇